
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1194 

3 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση επιτροπής για τη διενέργεια ελέγχων σε 


κατασκευές από σκυρόδεμα. 1 

Τροποποίηση του Οργανισμού Εσωτερικής Υπηρε¬ 
σίας του Δήμου Θούριας Ν. Μεσσηνίας. 2 

Έγκριση Κανονισμού Αζήτητων Εμπορευμάτων Οργα¬ 
νισμού Λιμένος Πειραιώς Ανώνυμη Εταιρία. 3 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 48490/30.6.2004 
Απόφαση του Υπ. Αγροτικής Ανάπτυξης και Τροφί¬ 
μων. 4 


ΑΠΟΦΑΣΕΙ Σ 

Αριθ. οίκ.ΔΙ 4/66092 (1) 

Συγκρότηση επιτροπής για τη διενέργεια ελέγχων σε κα¬ 
τασκευές από σκυρόδεμα. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

' Εχοντας υπόψη: 

1. Το άρθρο 21 του Ν. 1418/1984, όπως τροποποιήθηκε 
μετοΝ. 2229/1994. 

2. Την υπ’ αριθμ. Δ14/43309/5.3.2001 απόφαση του 
Υπουργού ΠΕΧΩΔΕ (ΦΕΚ332/Β/28.3.2001) «Εγκριση Κα¬ 
νονισμού διενέργειας ελέγχου ποιότητας υλικών και έρ¬ 
γων» (όπως διορθώθηκε με το ΦΕΚ 724/Β/12.6.2001 και 
τροποποιήθηκε με το ΦΕΚ 793/Β/22.6.2001). 

3. Το Π.Δ. 121/28.5.2001 (ΦΕΚ 112/Α/6.6.2001) «Επιβο¬ 
λή προστίμου για παράβαση διατάξεων του άρθρου 21 
του Ν. 1418/1984. 

4. Τον Κανονισμό Τεχνολογίας Σκυροδέματος (ΚΤΣ -97). 

5. Την υπ’ αριθμ. 4881/19.5.2004 (ΦΕΚ 754/Β/19.5.2004) 
κοινή απόφαση του Πρωθυπουργού και του Υπουργού 
ΠΕΧΩΔΕ για την ανάθεση αρμοδιοτήτων του Υπουργού 
Περιβάλλοντος, Χωροταξίας και Δημοσίων Εργων στους 
Υφυπουργούς Περιβάλλοντος, Χωροταξίας και Δημο¬ 
σίων Εργων. 


6. Την καταγγελία ιδιώτη για παράβαση των διατάξεων 
του ΚΤΣ-97 σε ιδιωτικό έργο, αποφασίζουμε: 

1. Συγκροτούμε επιτροπή από τους υπαλλήλους του 
ΚΕΔΕ 

- Μόσχα Γαβανά, Χημ. Μηχ/κό με Α'β 

- Δημήτριο Παπαδολιόπουλο, Χημικό με Α' β 

- Ιωάννα Πλέσσα, Μετ/γο Μηχ/κό με Α' β 

Με αναπληρωτές τους 

- Μιχαέλα Καρκανεβάτου, Χημ. Μηχ/κό με Α' β 

- Κων/νο Μουζουράκη, Χημ. Μηχ/κό με Α' β 

- Βασίλειο Θεοφανόπουλο, Μετ/γο Μηχ/κό με Α' β 

για τη διενέργεια ελέγχων για διαπίστωση τυχόν παρα¬ 
βάσεων του Κανονισμού Τεχνολογίας Σκυροδέματος 
(ΚΤΣ-97) σε κατασκευές από σκυρόδεμα. Οι έλεγχοι αφο¬ 
ρούν δημόσια και ιδιωτικά έργα. 

2. Η επιτροπή μετά από κάθε επίσκεψη θα συντάσσει έκ¬ 
θεση, την οποία θα υποβάλλει στο Διευθυντή του Κεντρι¬ 
κού Εργαστηρίου Δημοσίων Έργων και στη συνέχεια θα 
ακολουθείται η διαδικασία που περιγράφεται στην από¬ 
φαση Δ14/43309/5.3.2001 καιστοΠ.Δ. 121/2001. 

3. Η απόφαση αυτή ισχύει από της δημοσιεύσεώς της 
στην Εφημερίδα της Κυβερνήσεως μέχρι 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2004 

Ο ΥΦΥΠΟΥΡΓΟΣ 

ΘΕΜ. ΞΑΝΘΟΠΟΥΛΟΣ 
-♦- 

Αριθ. 10572 (2) 

Τροποποίηση του Οργανισμού Εσωτερικής Υπηρεσίας 
του Δήμου Θούριας Ν. Μεσσηνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12τουΝ. 1188/1981 όπως 
αυτές τροποποιήθηκαν από τις ίδιες των άρθρων 8 παρ. 5 
του Ν. 2307/1995 και 1 παρ. 2εδαφ. στ'του Ν. 2503/1997, 
περί οργανισμών εσωτερικής υπηρεσίας των ΟΤΑ Α' βαθ¬ 
μού. 

2. Την υπ’ αριθμ. 5752/19.5.1999 απόφασή μας η οποία 
δημοσιεύθηκε στο ΦΕΚ 1353 /τ. Β71.7.1999 με την οποία 
εγκρίθηκε ο Ο.Ε.Υτου Δήμου θούριας (όπωςτροποποιή- 

θηκε και ισχύει με τις Α.Π. 19473/27.12.2001 και 16576/ 
5.12.2003 όμοιες δικές μας). 

3. Τις υπ’ αριθμ. 105/2003 και 12/2004 αποφάσεις του 
Δ.Σ. θούριας περί τροποποίησης (συμπλήρωσης) του 
Ο.Ε.Υ με την σύσταση Γραφείου Ταμιακής Υπηρεσίας. 

4. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας έτσι όπως αυτή διατυ¬ 
πώθηκε στο Πρακτικό Νο 13 Π. 7.2004, με την οποία εγκρί- 
νονται οι ανωτέρω αποφάσεις του Δ.Σ. Θούριας. 

5. Την υπ’ αριθμ. 7092/1997 απόφαση του Γ.Γ.Π.Π. «πε¬ 
ρί άσκησης αρμοδιοτήτων κατ’ εντολή» (ΦΕΚ 551/ Β'/ 
3.6.1998), αποφασίζουμε: 

Τροποποιούμε την υπ’ αριθμ. 5752/19.5.1999 απόφασή 
μας η οποία δημοσιεύθηκε στο ΦΕΚ 1353/τ. Β'/1.7.1999 με 
την οποία εγκρίθηκε ο Ο.Ε.Υ του Δήμου Θούριας (όπως 
τροποποιήθηκε και ισχύει με τις Α.Π. 19473/27.12.2001 
και 16576/5.12.2003 όμοιες δικές μας), και ως εξής: 

Α. Στο Μέρος: I. ΣΧΕΔΙΑΓΡΑΜΜΑ ΟΡΓΑΝΟΓΡΑΜΜΑ¬ 
ΤΟΣ ΤΟΥ ΔΗΜΟΥ ΘΟΥΡΙΑΣ, στο ΤΜΗΜΑ ΟΙΚΟΝΟΜΙΚΩΝ 
ΥΠΗΡΕΣΙΩΝ προστίθεται Γραφείο Ταμιακής Υπηρε- 
σίας(η ένταξη -εσωτερική τοποθέτηση- των υπηρετού- 
ντων ήδη στον δήμο υπαλλήλων, στο εν λόγω Γ ραφείο θα 
γίνει με απόφαση Δημάρχου). 

Β. Στην Διοικητική Μονάδα: Α. ΠΡΟΣΩΠΙΚΟ ΜΕ ΣΧΕΣΗ 
ΔΗΜΟΣΙΟΥ ΔΙΚΑΙΟΥ, από το Τμήμα Διοικητικών Υπηρε¬ 
σιών αφαιρείται μία(1) θέση ΔΕΙ Διοικητικών η οποία και 
εντάσσεται στο Τμήμα Οικονομικών Υπηρεσιών(για την 
στελέχωση του Γ ραφείου της Ταμιακής Υπηρεσίας). 

Γ. Στο Μέρος: II. ΑΡΜΟΔΙΟΤΗΤΕΣ ΥΠΗΡΕΣΙΩΝ, στην 
παράγραφο ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ, προ¬ 
στίθεται υποπαράγραφος 3. Γραφείο Ταμιακής Υπηρε¬ 
σίας, και ως εξής: 

• Διαμόρφωση και παρακολούθηση τωνταμιακών προ¬ 
γραμμάτων του Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

• Παραλαβή των χρηματικών ενταλμάτων και διενέρ¬ 
γεια πληρωμών προς τους δικαιούχους μετά από έλεγχο 
των τυχόν επιπρόσθετων δικαιολογητικών που ορίζει ο 
νόμος ότι πρέπει να προσκομίζουν οι δικαιούχοι. 

• Καταγραφή των διενεργούμενών πληρωμών σύμφω¬ 
να με τις ισχύουσες διαδικασίες. 

• Μέριμνα για την απόδοση των κάθε φύσης κρατήσεων 
υπέρ τρίτων που αντιστοιχούν στα επιμέρους εντάλματα 
πληρωμής. 

• Διενέργεια εισπράξεων αντίστοιχων γραμματίων εί¬ 
σπραξης και σχετική ενημέρωση του περιοδικού αρχείου 
οφειλετών κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς το Δήμο και ενημέρωση του 
Λογιστηρίου για τις καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υπόχρεων 
και των αντίστοιχων οφειλομένων στο Δήμο ποσών κατά κα¬ 
τηγορία προσόδου. Έκδοση και μέριμνα για την κοινοποίη¬ 
ση ατομικώνπροσκλήσεωνπροςτουςοφειλέτεςτου Δήμου. 

• Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

• Τήρηση των διαδικασιών, αρχείων και γενικά λογα- 
ριασμώντου λογιστικού συστήματοςτου Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 


• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

• Τήρηση φυσικού ταμείου στα γραφεία του Δήμου. 
Διενέργεια χρηματικών δοσοληψιών με τις Τράπεζες. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματοςτου Δήμου. 

Παροχή κάθε είδους στοιχείων που ζητούνται από δη¬ 
μόσιες - ελεγκτικές υπηρεσίες, σύμφωνα με τις διαδικα¬ 
σίες που ισχύουν εκάστοτε. 

Κατά τα λοιπά ισχύει ως έχει η αριθμ. 5752/19.5.1999 
απόφασή μας η οποία δημοσιεύθηκε στο ΦΕΚ 1353/τ. Β7 
1.7.1999 με την οποία εγκρίθηκε ο Ο.Ε.Υ του δήμου Θού¬ 
ριας (όπως τροποποιήθηκε και ισχύει με τις Α.Π. 19473/ 
27.12.2001 και 16576/5.12.2003 όμοιες δικές μας). 

Από την παρούσα απόφαση δεν προκαλείται δαπάνη σε 
βάρος του προϋπολογισμού του δήμου θούριας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 21 Ιουλίου 2004 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Π. ΝΤΑΙΒΙΣ 

-♦- 

Αριθ. 92 (3) 

Έγκριση Κανονισμού Αζήτητων Εμπορευμάτων Οργανι¬ 
σμού Λιμένος Πειραιώς Ανώνυμη Εταιρία. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΛΙΜΕΝΟΣ ΠΕΙΡΑΙΩΣ ΑΝΩΝΥΜΗ ΕΤΑΙΡΙΑ 

Έχοντας υπόψη: 

α) Τις διατάξεις της παραγράφου 7 του άρθρου δεύτε¬ 
ρου του Ν.2688/1999 "Μετατροπή του Οργανισμού Λιμέ¬ 
νος Πειραιώς και του Οργανισμού Λιμένος Θεσσαλονίκης 
σε ανώνυμες εταιρείες" (ΦΕΚ 40/τ.Α'/1.3.1999), η οποία 
προστέθηκε με την παράγραφο 2 του άρθρου 31 του Ν. 
3153/2003 "Ναυτική επαγγελματική εκπαίδευση, κατάρτι¬ 
ση και επιμόρφωση και ρύθμιση άλλων θεμάτων αρμο¬ 
διότητας του Υπουργείου Εμπορικής Ναυτιλίας" (ΦΕΚ 
153/τ.Α'/19.6.2003). 

β) Το Καταστατικό της Εταιρείας που ενσωματώθηκε 
στο άρθροτρίτοτου Ν. 2688/1999 (ΦΕΚ40/τ.Α'/1.3.1999), 
όπως τροποποιήθηκε από διατάξεις του άρθρου 15 του 
Ν. 2881/2001 (ΦΕΚ 16/τ.Α76.2.2001) και διατάξεις της πα¬ 
ραγράφου 6 του άρθρου τριακοστού πρώτου του Ν. 
2932/2001 (ΦΕΚ 145/τ.Α'/27.6.2001), όπως επίσης τροπο¬ 
ποιήθηκε και κωδικοποιήθηκε με σχετικές αποφάσεις της 
2ης έκτακτης Γ ενικής Συνέλευσης των Μετόχων της Εται¬ 
ρείας της 7ης Αυγούστου 2001 (ΦΕΚ544/τ.Α.Ε. &Ε.Π.Ε./ 
22.1.2002), και ισχύει. 

γ) Την με αριθμ. πρωτ. 905/11-03-2003 υπηρεσιακή 
πρόταση, αποφασίζουμε: 

1. Την έγκριση Κανονισμού Αζήτητων Εμπορευμάτων 
ΟΛΠ Α.Ε., ως εξής: 

ΚΑΝΟΝΙΣΜΟΣ ΑΖΗΤΗΤΩΝ ΕΜΠΟΡΕΥΜΑΤΩΝ 
Άρθρο 1 

Εμπορεύματα που κηρύσσονται αζήτητα 

1. Εμπορεύματα τρίτων που εισήχθησαν στους κατά νό¬ 
μο αποθηκευτικούς χώρους του ΟΛΠ ΑΈ. και παραμέ- 

νουν πέραν των προβλεπομένων από την Τελωνειακή Νο¬ 
μοθεσία χρονικών ορίων, χωρίς να λάβουν τελωνειακό 
προορισμό, κηρύσσονται αζήτητα και εκποιούνται από 
την αρμόδια Υπηρεσία του ΟΛΠ Α.Ε., ύστερα από έγκρι¬ 
ση του Εποπτεύοντος τους αποθηκευτικούς χώρους Τε¬ 
λωνείου. 

2. Εμπορεύματα που τελούν σε τελωνειακή αποταμίευ¬ 
ση χωρίς περιορισμένο χρόνο, κηρύσσονται αζήτητα, 
εφόσον ο αποταμιευτής δεν καταβάλει, μέσα στις προθε¬ 
σμίες που κάθε φορά οι σχετικές διατάξεις του οικείου κα¬ 
νονισμού ορίζουν, τα αποθηκευτικά δικαιώματα που οφεί¬ 
λει για το χρόνο που διέρρευσε, ή δηλώσει με έγγραφό 
του ότι τα εγκαταλείπει. Στην περίπτωση αυτή πρέπει να 
υποβάλει εξοφλημένο το σχετικό δελτίο αποταμίευσης 
και να καταβάλει συγχρόνως όλα τα δικαιώματα του ΟΛΠ 
που οφείλει, όπως επίσης και κάθε άλλη πρόσθετη δαπά¬ 
νη, που ενδεχόμενα μπορούσε να δημιουργηθεί από την 
εγκατάλειψη των εμπορευμάτων. 

Άρθρο 2 

Καταστάσεις και πρωτόκολλα αζητήτων 

1. Οι διαχειριστές των εμπορευμάτων, τα οποία εξακο¬ 
λουθούν να παραμένουν στις προσωρινές αποθήκες ή τα 
πλωτά μέσα, υποχρεούνται, μετά πάροδο τριών (3) μηνών 
από την ημερομηνία εκφόρτωσής τους, να υποβάλουν 
στα αρμόδια Τμήματα κατάσταση με τα απαραίτητα αντί¬ 
γραφα, στην οποία θα αναγράφονται τα εμπορεύματα 
της παραγρ. 1 του παραπάνω άρθρου 1. 

Η πιο πάνω τρίμηνη προθεσμία είναι ενδεικτική και δεν 
ασκεί καμία επίδραση στη νομιμότητα είσπραξης των 
αντίστοιχων αποθηκευτικών και λοιπών δικαιωμάτων του 
ΟΛΠ, για το πέρα από την προθεσμία αυτή χρονικό διά¬ 
στημα. Συνεπάγεται όμως την πειθαρχική δίωξη του υπαί¬ 
τιου υπηρεσιακού οργάνου, αν η καθυστέρηση είναι αδι¬ 
καιολόγητη και ξεπερνά τον ένα (1) μήνα. 

2. Οι παραπάνω καταστάσεις αζητήτων αποστέλλονται 
στα Τμήματα Εισαγωγής και στο Τμήμα Εκμετάλλευσης 
Πλωτών Μέσων, όπου ελέγχονται με βάση τα παραστατι¬ 
κά του οικείου φακέλου του δηλωτικού και συντάσσονται 
τα σχετικά πρωτόκολλα αζητήτων. 

3. Το Τμήμα Αποταμίευσης υποχρεούται, μέσα σε ένα 
(1) μήνα το αργότερο, να συντάξει κατάσταση, μετά απα¬ 
ραίτητα αντίγραφα, των εμπορευμάτων που αναφέρονται 
στη παραγρ. 2 του παραπάνω άρθρου 1 και που έχουν 
αποταμιευθεί στις αποθήκες τελωνειακής αποταμίευσης 
της Ελεύθερης Ζώνης Πειραιά και αφού ελέγξει τα επί¬ 
σημα στοιχεία να εκδώσει τα σχετικά πρωτόκολλα αζητή¬ 
των. 

Σε κάθε πρωτόκολλο που εκδίδει το Τμήμα Αποταμίευ¬ 
σης επισυνάπτεται αντίγραφο του χρεωστικού σημειώμα¬ 
τος δικαιωμάτων που οφείλονται στον ΟΛΠ και αναγρά¬ 
φεται ο αριθμός αυτού. 

4. Τα πρωτόκολλα αζητήτων περιλαμβάνουν όλα τα 
στοιχεία του οικείου δηλωτικού, καθώς και εκείνα που 
έχουν σχέση με την ορθή είσπραξη των δικαιωμάτων του 
ΟΛΠ. Εκδίδονται σε τέσσερα (4) αντίτυπα κατά δηλωτικό 
και χωριστά για κάθε φορτωτική, προσκομίζονται δε και 
αριθμούνται από το Τμήμα Αζητήτων κατ’ αύξοντα αριθ¬ 
μό για κάθε οικονομική χρήση. 

5. Ένα αντίτυπο των πρωτοκόλλων αυτών παραμένει 
στο Τμήμα Αζητήτων, τοποθετείται σε φάκελο με αριθμη¬ 
τική σειρά και αποτελεί βιβλίο παρακολούθησης αυτών. 


Τα υπόλοιπα τρία (3) αντίτυπα επιστρέφονται και ένα (1) 
απ’ αυτά μπαίνει στο φάκελο του δηλωτικού του οικείου 
Τμήματος, για την εξόφληση του αντίστοιχου στίχου, ή 
Γενικής Μερίδας Αποταμίευσης ή παραστατικού, τα δε 
άλλα δύο (2) διαβιβάζονται από το Τμήμα Αζητήτων στην 
οικεία Διαχείριση. 

6. Ο διαχειριστής των εμπορευμάτων που βρίσκονται 
στις αποθήκες προσωρινής εναπόθεσης, μέσα σ’ ένα μή¬ 
να το αργότερο από την ημερομηνία υποβολής του πρω¬ 
τοκόλλου αζητήτων, μεριμνά για τη μεταφορά και παρά¬ 
δοση των εμπορευμάτων που αναφέρονται σ’ αυτό στην 
αποθήκη αζητήτων. Για το σκοπό αυτό γίνεται σχετική 
πράξη στα οικεία πρωτόκολλα και συντάσσεται αντίστοι¬ 
χο σημείωμα παραλαβής και παράδοσης, ένα αντίγραφο 
το υ οπο ίου υπο βάλλεται αμέσως στο Τμή μα Αζητήτων για 
την ενημέρωσή του και για τη χρέωση των εξόδων μετα¬ 
φοράς πάνω στην άδεια εξόδου. 

7. Αζήτητα εμπορεύματα τα οποία δεν είναι δυνατόν να 
μεταφερθούν στις αποθήκες αζητήτων, ή για ειδικούς λό¬ 
γους δεν κρίνεται σκόπιμη η μεταφορά τους, παραμένουν 
στους χώρους της αρχικής τους εκφόρτωσής στη δικαιο¬ 
δοσία του Τμήματος Αζητήτων και στη διαχειριστική ευ¬ 
θύνη της οικείας αποθήκης, με αιτιολογημένη Πράξη του 
Προϊσταμένου του αρμόδιου Τμήματος πάνω στο σώμα 
του αντίστοιχου πρωτοκόλλου αζητήτων. Για την παρα¬ 
μονή τους στις προσωρινές αποθήκες ενημερώνεται το 
εποπτεύον Τελωνείο και γίνεται μνεία στο Βιβλίο λογιστι¬ 
κής αποθήκης. 

Τα εμπορεύματα αυτά, μέσα σ’ ένα (1) μήνα το αργότε¬ 
ρο από την ημερομηνία έκδοσης του πρωτοκόλλου αζη¬ 
τήτων, επαληθεύονται από την αρμόδια Επιτροπή, σύμ¬ 
φωνα με όσα ορίζονται στο επόμενο άρθρο. 

8. Οι καταστάσεις των αζητήτων εμπορευμάτων υπο¬ 
βάλλονται στο εποπτεύον Τελωνείο. 

Άρθρο 3 

Επιτροπή και πράξη επαλήθευσης 

1. Μετά την παραλαβή των εμπορευμάτων από το Δια¬ 
χειριστή της Αποθήκης Αζητήτων Εμπορευμάτων, ακο¬ 
λουθεί, εντός ενός (1) μηνός, η επαλήθευση αυτών από 
πενταμελείς Επιτροπές τα μέλη των οποίων ορίζονται 
τρία (3) από την αρμόδια Δ/νση του ΟΛΠ ΑΕ. και δύο (2) 
από το εποπτεύον Τελωνείο (ελεγκτής-επόπτης). 

2. Εμπορεύματα ομοειδή σε μεγάλες ποσότητες ή 
υπέρβαρα και ογκώδη, μπορεί να επαληθεύονται από την 
Επιτροπή ως προς το βάρος ή και το ποσό κατά την πα¬ 
ράδοσή τους, σε περίπτωση δε διαφοράς μετά στοιχεία 
που δηλώθηκαν, που υπερβαίνει το 10%, συντάσσεται 
πράξη που δικαιολογεί τη διαφορά αυτή. 

3. Αν πρόκειται για αποσκευές και εφόσον κατά την επα¬ 
λήθευση διαπιστωθεί ότι μεταξύ του περιεχομένου τους 
υπάρχει μεταχειρισμένος ιματισμός, το είδος και το ποσό 
αυτού δενπεριγράφεται με λεπτομέρεια, αλλά, αφού δια¬ 
χωριστεί, ζυγίζεται και αναγράφεται συγκεντρωτικά το μι¬ 
κτό βάροςτου. 

4. Με πράξη της Επιτροπής Επαλήθευσης που συντάσ- 
σεται στο αντίτυπο πρωτοκόλλου αζητήτων, το οποίο δια¬ 
βιβάζεται σ’ αυτή και σε κείνο της οικείας διαχείρισης, βε¬ 
βαιώνεται η ταυτότητα των στοιχείων του εμπορεύματος 
που γίνεται η επαλήθευση, η κατάσταση των κιβωτίων, δε¬ 
μάτων, δοχείων κλπ (παραβιασμένων ή όχι) και το μικτό 
βάρος τους. Στη συνέχεια ανοίγονται τα κόλλα και περί- 

γράφεταιτο περιεχόμενό τους, κατ’ είδος και ποσό, όπως 
και η κατάσταση αυτών, αν προκύπτει αυτή από εξωτερι¬ 
κές ενδείξεις (φθαρμένο, καταστραμμένο, οξειδωμένο 
κλπ). Διαπιστώνεται επίσης, το καθαρό βάρος του περιε¬ 
χομένου τους, όπου τούτο επιβάλλεται. 

5. Όταν τελειώσει η επαλήθευση υπογράφεται το πρα¬ 
κτικό της σχετικής πράξης από όλα τα μέλη της Επιτρο¬ 
πής και αντίγραφο μεν αυτού παραμένει και φυλάσσεται 
από την οικεία διαχείριση, το δε πρωτότυπο υποβάλλεται, 
χωρίς καθυστέρηση, από την Επιτροπή, στο Τμήμα Αζη- 
τήτων, μαζί με τα τυχόν έντυπα προδιαγραφών του εμπο¬ 
ρεύματος, τα οποία διευκολύνουντο έργο της εκποίησης, 
καθώς και από μικρά δείγματα αυτού, όπου τούτο είναι 
απαραίτητο και δυνατό. 

6. Στη συνέχεια το εποπτεύον Τελωνείο εγκρίνει με πρά¬ 
ξη του την εκποίηση των επαληθευθέντων εμπορευμάτων. 

Άρθρο 4 

Διακήρυξη εκποίησης αζητήτων 

1. Μετά τη συμπλήρωση των διατυπώσεων του προη¬ 
γούμενου άρθρου, ο Προϊστάμενος της Διεύθυνσης που 
διαχειρίζεται τα αζήτητα εμπορεύματα, εκδίδει μέσα σε 
προθεσμία τριάντα (30) ημερών, διακήρυξη για την εκ¬ 
ποίησή τους με πλειοδοτική δημοπρασία, σύμφωνα με τις 
διατάξεις του Κανονισμού αυτού. Στη διακήρυξη αναφέ- 
ρεται η τιμή εκκίνησης, το ποσοστό επί τοις εκατό των δα- 
σμοφορολογικών επιβαρύνσεων, τα στοιχεία των προς 
εκποίηση εμπορευμάτων και ο τόπος και ο χρόνος της εκ¬ 
ποίησής τους. 

2. Περίληψη της ανωτέρω διακήρυξης δημοσιεύεται, 
πέντε (5) τουλάχιστο ημέρες πριν γίνει η δημοπρασία, σε 
δύο, το λιγότερο καθημερινές εφημερίδες από τις οποίες 
η μία υποχρεωτικά της Αθήνας. Η δαπάνη για τη δημοσί¬ 
ευση αυτή καθορίζεται με απόφαση του Διευθύνοντος 
Συμβούλου ΟΛΠ ΑΕ και καταβάλλεται από τον τελευταίο 
αγοραστή-πλειοδότη ή τον κύριο του εμπορεύματος σε 
περίπτωση που το παραλάβει ο ίδιος. 

3. Αντίγραφο της διακήρυξης τοιχοκολλάται έξω από 
την αίθουσα δημοπρασιών της αρμόδιας Διεύθυνσης του 
ΟΛΠ. 

4. Αντίγραφο, επίσης, της διακήρυξης αυτής αποστέλ- 
λεται, με τη φροντίδα του Τμήματος Αζητήτων, στα Εμπο¬ 
ρικά και Βιομηχανικά Επιμελητήρια Αθήνας-Πειραιά, τα 
Βιοτεχνικά Επιμελητήρια Αθήνας - Πειραιά, τους Εμπορι¬ 
κούς Συλλόγους Αθήνας - Πειραιά, και όπου αλλού κρίνε- 
ται σκόπιμο, για την ανάρτησή της σε χώρους ανακοινώ¬ 
σεων, προκειμένου να λάβουν γνώση οι ενδιαφερόμενοι. 

Άρθρο 5 

Κατάσταση εμπορευμάτων - 
Υποχρεώσεις ενδιαφερομένου 

1. Τα αζήτητα εμπορεύματα εκποιούνται όπως αυτά 
αναγράφονται στην πράξη επαλήθευσης και στην κατά¬ 
σταση που βρίσκονται κατά το χρόνο της εκποίησής τους 
στις αποθήκες. 

2. Ο ΟΛΠ δεν αναλαμβάνει καμία ευθύνη για τυχόν μη 
ακριβή περιγραφή του είδους και της ιδιότητας των 
εμπορευμάτων αυτών, ούτε για την ποιότητα και την κα¬ 
τάσταση στην οποία βρίσκονται. Ο ενδιαφερόμενος μπο¬ 
ρεί να λάβει γνώση της σχετικής πράξης επαλήθευσης 
από την οικεία διαχείριση και να δει τα εμπορεύματα 
στους χώρους αποθήκευσής τους, μέχρι και την προη- 


γουμένη της δημοπρασίας σε ώρες και ημέρες που ανα- 
φέρονται στη Διακήρυξη. 

3. Όταν πρόκειται για εμπορεύματα που αναφέρονται 
στην παράγρ. 2 του άρθρου 3, που δεν έγινε επαλήθευση 
του βάρους ή όγκου τους, για τον αρχικό υπολογισμό του 
εκπλειστηριάσματος και των λοιπών δικαιωμάτων, λαμ- 
βάνεται το ποσό που δηλώθηκε ή το μικτό βάρος ή ο 
όγκος του εμπορεύματος, η δε εξακρίβωση του πραγμα¬ 
τικού βάρους ή όγκου των εμπορευμάτων αυτών, για τον 
τελικό προσδιορισμό, τόσο του εκπλειστηριάσματος, 
όσο και των λοιπών δικαιωμάτων του ΟΛΠ, πραγματοποι¬ 
είται με την υποχρεωτική ζύγιση ή ογκομέτρησή τους, 
προ της εξόδου από το χώρο του ΟΛΠ ΑΕ. 

4. Γιατα αζήτητα εμπορεύματα που εκποιούνται, κατα¬ 
βάλλονται οι δασμοί και λοιποί σχετικοί φόροι, τέλη και δι¬ 
καιώματα του Δημοσίου, σύμφωνα με τον Τελωνειακό 
Κώδικα. 

5. Επίσης καταβάλλονται τα αποθηκευτικά δικαιώματα 
που οφείλονται στον ΟΛΠ, από την ημέρα που κοινοποιή¬ 
θηκε η σχετική απόφαση της κατακύρωσης της δημο¬ 
πρασίας, μέχρι καιτηςπαραλαβήςτου εμπορεύματος, με 
ανάλογη εφαρμογή του Κανονισμού "Περί αποθηκευτι¬ 
κών δικαιωμάτων". Ως πρώτη ημέρα υπολογισμού των 
αποθηκευτικών δικαιωμάτων, λογίζεται αυτή που κοινο¬ 
ποιήθηκε η απόφαση της κατακύρωσης της σχετικής δη¬ 
μοπρασίας. 

6. Στις εκποιήσεις των αζητήτων εμπορευμάτων έχουν 
εφαρμογή όλες οι σχετικές διατάξεις περί απαγορεύσεων 
και περιορισμών εισαγωγής. 

Άρθρο 6 
Τιμή εκκίνησης 

1. Η τιμή εκκίνησης για τα αζήτητα εμπορεύματα που 
βρίσκονται στις αποθήκες του ΟΛΠ ΑΕ πέρα από το εξά¬ 
μηνο και πρόκειται να δημοπρατηθούν, καθορίζεται από 
το Τμήμα Αζητήτων, στο ποσό των αντίστοιχων αποθη¬ 
κευτικών δικαιωμάτων τα οποία υπολογίζονται από το 
Τμήμα Εσόδων, για όλα γενικά τα εμπορεύματα με τον 
ενιαίο συντελεστή αποθηκεύτρων και για χρονικό διάστη¬ 
μα εκατόν ογδόντα (180) ημερών και με το ισχύον κατά 
τον χρόνο της δημοπρασίας τιμολόγιο αποθηκεύτρων και 
ανεξάρτητα από τον πραγματικό χρόνο παραμονής τους 
στους αποθηκευτικούς χώρους του ΟΛΠ ΑΕ. 

2. Κατ’ εξαίρεση, η τιμή εκκίνησης για την εκποίηση των 
εμπορευμάτων που αναφέρονται στο άρθρο 16 (πλεονά¬ 
σματα αποθήκης), καθορίζεται κατά την κρίση των Προϊστα¬ 
μένων της οικείας Διεύθυνσης και του Τμήματος Αζητήτων. 

3. Η τιμή εκκίνησης μειώνεται διαδοχικά, και μέχρι δύο (2), 
κατ’ ανώτατο όριο επαναληπτικές δημοπρασίες, κατά ποσο¬ 
στό τριάντα τοις εκατό (30%) της αμέσως προηγούμενης, 
εφόσον δεν υπάρχει καμία προσφορά ενδιαφερομένου. 

4. Η τιμή εκκίνησης για εμπόρευμα που απορρίφθηκε η 
κατακύρωσή του από τονΔιευθύνοντα Σύμβουλο ΟΛΠ ΑΕ 
σύμφωνα μετηνπαραγρ. 1 του άρθρου 9του Κανονισμού 
αυτού, μειώνεται σύμφωνα με την προηγούμενη παρά¬ 
γραφο εφόσον δεν υπάρξει καμία προσφορά ενδιαφερο¬ 
μένου σε δύο (2) επαναληπτικές δημοπρασίες. Ως τιμή εκ¬ 
κίνησης ορίζεται η προσφορά που απορρίφθηκε. 

Άρθρο 7 

Συμμετοχή στις δημοπρασίες 

1. Στις δημοπρασίες εκποίησης αζητήτων εμπόρευμά- 

των, μπορεί να λάβει μέρος οποιοδήποτε φυσικό ή νομικό 
πρόσωπο. 

2. Ο ΟΛΠ ΑΕ μπορεί να συμμετέχει στις δημοπρασίες 
εκποίησης αζητήτων, δια της Διευθύνσεως Προμηθειών 
ύστερα από Απόφαση του Διευθύνοντος Συμβούλου. 

Άρθρο 8 

Επιτροπή - Πρακτικό Εκποίησης 

1. Η δημοπρασία για την εκποίηση των αζητήτων εμπο¬ 
ρευμάτων γίνεται με σφραγισμένες προσφορές, τις οποίες 
οι ενδιαφερόμενοι καταθέτουν σε επιτροπή, που αποτε- 
λείται από τρεις (3) υπαλλήλους του ΟΛΠ ΑΕ, με ισάριθ¬ 
μους αναπληρωτές και που ορίζονται με απόφαση του Δι- 
ευθύνοντος Συμβούλου. 

Η διενέργεια δημοπρασιών μπορεί να γίνεται από πε¬ 
ρισσότερες της μιας Επιτροπών Εκποίησης, εφόσοντούτο 
επιβάλλουν υπηρεσιακές ανάγκες. 

2. Όταν περάσει η ώρα που έχει ορισθεί για την κατάθε¬ 
ση των σφραγισμένων προσφορών, η Επιτροπή τις απο¬ 
σφραγίζει αμέσως και συγκρίνει τις τιμές που αναγράφο¬ 
νται σε αυτές και αμέσως μετά ο Πρόεδρος ανακοινώνει 
δημόσια το ονοματεπώνυμο αυτού που προσέφερετη με¬ 
γαλύτερη τιμή και το ύψος αυτής. 

3. Για κάθε εμπόρευμα που δημοπρατείται η Επιτροπή 
συντάσσει πρακτικό, στο οποίο αναγράφονται τα στοι¬ 
χεία του πλειοδότη που αναδείχθηκε και η τιμή που προ- 
σφέρθηκε απ’ αυτόν. Το πρακτικό τούτο υπογράφεται 
από όλα τα μέλη της Επιτροπής και από τον κήρυκα, ή σε 
περίπτωση απουσίας αυτού, από τον υπάλληλο του ΟΛΠ, 
που ορίζεται από τον Προϊστάμενο της Διεύθυνσης που 
διαχειρίζεται τα αζήτητα εμπορεύματα. 

4. Ο πλειοδότης που αναδείχθηκε, καλείται από τον 
Πρόεδρο της Επιτροπής, να προσυπογράψει το πρακτικό 
εκποίησης και οφείλει να καταθέσει αμέσως χρηματική ή 
τραπεζική εγγύηση, ίση με το ένα τέταρτο (1/4) τουλάχι¬ 
στο της προσφοράς του, ή και ολόκληρο το ποσό αυτής, 
σημειώνεται δε στο πρακτικό ο αριθμός του γραμματίου 
είσπραξης, που εκδόθηκε, ή τα στοιχεία της εγγυητικής 
επιστολής. 

5. Η πιο πάνω χρηματική ή τραπεζική εγγύηση εισπράτ- 
τεται ή παραλαμβάνεται από τον αρμόδιο υπάλληλο του 
Τμήματος Εσόδων που συμμετέχει στη δημοπρασία. 

6. Αν ο πλειοδότης που αναδείχθηκε δεν εμφανιστεί για 
την υπογραφή του πρακτικού εκποίησης και την κατάθε¬ 
ση της παραπάνω χρηματικής ή τραπεζικής εγγύησης, 
εφαρμόζονται οι διατάξεις του άρθρου 10 του Κανονι¬ 
σμού αυτού. 

7. Η υποβολή αντιπροσφοράς στο αποτέλεσμα της δη¬ 
μοπρασίας είναι απαράδεκτη. 

Άρθρο 9 

Αποτέλεσμα της δημοπρασίας - 
Κατακύρωση - Βεβαίωση 

1. Το πρακτικό εκποίησης, με όλα τα σχετικά έγγραφα 
και γνώμη των Προϊσταμένων της οικείας Διεύθυνσης και 
του Τ μήματος Αζητήτων, υποβάλλεται στον Διευθύνοντα 
Σύμβουλο ΟΛΠ ΑΕ, ο οποίος, μέσα σε προθεσμία οκτώ (8) 
εργάσιμων ημερών από τη διενέργεια της δημοπρασίας, 
εγκρίνει ή απορρίπτει το αποτέλεσμα αυτής. 

2. Η πιο πάνω απόφαση, όταν αφορά έγκριση κατακύ- 
ρωσης, κοινοποιείται με τοιχοκόλληση στην είσοδο του 
χώρου που γίνονται οι δημοπρασίες, μέσα σε πέντε (5) 


ημέρες από την έκδοσή της, με τη φροντίδα του Τμήμα¬ 
τος Αζητήτων, βεβαιώνεται δε με πράξη του Προϊσταμέ¬ 
νου αυτού. 

3. Σε περίπτωση κατακύρωσης της δημοπρασίας, το 
φυσικό ή νομικό πρόσωπο επ’ ονόματιτου οποίου έγινε η 
κατακύρωση, υποχρεούται, μέσα σε πέντε (5) εργάσιμες 
ημέρες από την τοιχοκόλληση, να καταβάλει το τυχόν 
υπόλοιπο του εκπλειστηριάσματος, καθώς και τη δαπάνη 
για τη δημοσίευση των διακηρύξεων. 

4. Αν μέσα στην πιο πάνω προθεσμία, ο πλειοδότης δεν 
καταβάλει το τυχόν υπόλοιπο του εκπλειστηριάσματος, η 
εγγύηση που έχει καταθέσει καταπίπτει, χωρίς άλλο, 
υπέρ του ΟΛΠ και γίνεται αναπλειστηριασμός, χωρίς να 
συμψηφίζεται αυτό στο αποτέλεσμα του αναπλειστηρια¬ 
σμού. 

5. Τα αζήτητα εμπορεύματα που εκποιούνται, σύμφωνα 
με τις διατάξεις του Κανονισμού αυτού, πρέπει να βεβαι¬ 
ωθούν σε τελωνειακό παραστατικό, μέσα σε τριάντα (3) 
ημέρες από την κοινοποίηση της απόφασης για την κατα¬ 
κύρωση της δημοπρασίας. 

Αν περάσουν οι παραπάνω προθεσμίες, χωρίς στο με¬ 
ταξύ να έχει γίνει βεβαιωτική πράξη σε σχετικό τελωνεια¬ 
κό παραστατικό, τα εμπορεύματα αυτά θεωρούνται αζή¬ 
τητα και ακολουθεί νέα εκποίηση, με σχετική πράξη του 
Προϊσταμένου της Διεύθυνσης που τα διαχειρίζεται. Στην 
περίπτωση αυτή το εκπλειστηρίασμα που έχει καταβληθεί 
καταπίπτει υπέρ του ΟΛΠ. 

6. Γ ια κάθε περίπτωση ο αρμόδιος καταχωρητής ανα¬ 
γράφει στο Τελωνειακό παραστατικό, κατά τη βεβαίωσή 
του, την ημερομηνία μέχρι την οποία μπορεί να γίνει τού¬ 
το δεκτό από το Τελωνείο για καταχώρηση. 

Άρθρο 10 

Αναπλειστηριασμός 

1. Ο αναπλειστηριασμός γίνεται με πράξη του Προϊστα¬ 
μένου της οικείας Διεύθυνσης και ύστερα από εισήγηση 
του Τμήματος Αζητήτων, μέσα σε δύο (2) μήνες το αργό¬ 
τερο από την ημερομηνία που έγινε η κατακύρωση της 
δημοπρασίας. 

2. Για την ενημέρωση αυτού που σε βάρος του γίνεται ο 
αναπλειστηριασμός, τοιχοκολλάται, με τη φροντίδα του 
Τμήματος Αζητήτων, έξω από την αίθουσα των δημοπρα¬ 
σιών, σχετική ανακοίνωση, στην οποία αναφέρονται τα 
στοιχεία αυτού καθώς και η ημερομηνία διεξαγωγής του 
αναπλειστηριασμού. 

3. Κατά τον αναπλειστηριασμό το εμπόρευμα κατακυ¬ 
ρώνεται απάτην Επιτροπή, υποχρεωτικά, στον τελευταίο 
πλειοδότη, με την προϋπόθεση ότι η τιμή που προσέφερε 
είναι ίση με το ένα τέταρτο (1/4), τουλάχιστο, της τιμής 
της προηγούμενης κατακύρωσης. Το ποσό αυτό κατα¬ 
βάλλεται στο ακέραιο, μετά το τέλος του αναπλειστηρια¬ 
σμού, χωρίς να τηρείται η διαδικασία της παραγρ. 1 του 
παραπάνω άρθρου 9. 

Αν στον αναπλειστηριασμό επιτευχθεί μικρότερη προ¬ 
σφορά, τότε η διαφορά που υπάρχει μεταξύ αυτής και 
εκείνης που αρχικά επιτεύχθηκε, αναζητείται από τον 
ΟΛΠ, από εκείνον σε βάρος του οποίου έγινε ο αναπλει¬ 
στηριασμός, εισπράττεται δε με τα νόμιμα αναγκαστικά 
μέτρα, τα οποία προβλέπονται για την είσπραξη των δη¬ 
μοσίων εσόδων. 

4. Σε περίπτωση που δεν προσφερθεί καμία τιμή ή αυτή 
που προσφέρθηκε είναι μικρότερη από την παραπάνω 

(1/4), ο αναπλειστηριασμός επαναλαμβάνεται σε ένα (1) 
μήνα το αργότερο. Αν και μετά την επανάληψη υπάρξειτο 
ίδιο αποτέλεσμα, τότε επιδιώκεται από τον ΟΛΠ η εί¬ 
σπραξη ολόκληρου του ποσού της προσφοράς από εκεί¬ 
νον σε βάρος του οποίου έγινε ο αναπλειστηριασμός,. 

5. Μετά απ’ αυτά το εμπόρευμα περιέρχεται στη δικαιο¬ 
δοσία του Δημοσίου για την παραπέρα διαχείρισή του, 
σύμφωνα με τις διατάξειςτου Τελωνειακού Κώδικα και με 
την επιφύλαξη των διατάξεων της παραγρ. 2 εδαφ.θ' και 
παραγρ.3του άρθρου 3του Α.Ν. 1559/50, όπως αυτός κυ¬ 
ρώθηκε μετοΝ. 1630/51. 

Άρθρο 11 

Καταβολή εκπλειστηριάσματος - 
Αδυναμία παραλαβής εμπορεύματος 

1. Κάθε καταβολή του εκπλειστηριάσματος με μορφή 
εγγύησης ή εξόφλησης γίνεται με παρακατάθεση στο Τα¬ 
μείο του ΟΛΠ και με την έκδοση των οικείων αποδεικτικών 
είσπραξης, τα οποία τοποθετούνται, μαζί με τα σχετικά 
παραστατικά της Δημοπρασίας, στο φάκελο του εμπο¬ 
ρεύματος που εκποιήθηκε, τον οποίο τηρεί το Τμήμα Αζη- 
τήτων. 

2. Σε περίπτωση αδυναμίας παραλαβής του εμπορεύ¬ 
ματος, επειδή οι απαγορευτικές διατάξεις εισαγωγής 
που ισχύουν δεν επιτρέπουν τη χορήγηση άδειας απάτην 
αρμόδια Αρχή, το εκπλειστηρίασμα επιστρέφεται στο δι¬ 
καιούχο, χωρίς καμία ευθύνη ή υποχρέωση του ΟΛΠ. 

Για το σκοπό αυτό ο δικαιούχος υποβάλλει αίτηση, μέ¬ 
σα σε προθεσμία εκατόν είκοσι (120) ημερών από την ημε¬ 
ρομηνία κατακύρωσης, στην οποία επισυνάπτονται υπο¬ 
χρεωτικά τα σχετικά αποδεικτικά, επιβεβαιωτικά κλπ έγ¬ 
γραφα της παραπάνω Αρχής και προκειμένου για 
εμπόρευμα που έχει αποταμιευθεί επισυνάπτεται και ο 
τίτλος αποταμίευσης αυτού. 

Γ ια τις παραπέρα ενέργειες εφαρμόζονται οι διατάξεις 
του άρθρου 13 του Κανονισμού αυτού. 

3. Μέσα σε τριάντα (30) ημέρες το αργότερο από την 
ημερομηνία που ο πλειοδότης παρέλαβε το εμπόρευμα, 
το Τμήμα Αζητήτων στέλνει το φάκελο που έχει εξοφλη¬ 
θεί στο Τ μήμα Εσόδων. 

Το Τμήμα αυτό, προβαίνει, με βάση τα στοιχεία που 
υπάρχουν στο φάκελο στην τακτοποίηση των γραμμα¬ 
τίων προκαταβολών και στην τελική εκκαθάριση και εί¬ 
σπραξη των κάθε μορφής δικαιωμάτων του ΟΛΠ που 
οφείλονται από το εμπόρευμα που εκποιήθηκε. 

Αν το Τ μήμα Εσόδων, κατά την εκκαθάριση των δικαιω- 
μάτωντου ΟΛΠ, διαπιστώσει ότι το εκπλειστηρίασμα που 
επιτεύχθηκε, δεν επαρκεί για να καλύψει στο ακέραιο όλα 
όσα οφείλονται από το εμπόρευμα που εκποιήθηκε, μειώ¬ 
νει οίκοθεν, μέχρι του ποσού αυτού, τα αποθηκευτικά δι¬ 
καιώματα, που πρέπει να εισπραχθούν. Αν υπάρχει πλεό¬ 
νασμα αυτού, εκδίδει νέο γραμμάτιο προκαταβολής, που 
τοποθετείται στον οικείο φάκελο. 

4. Αφού γίνει, κατά τα παραπάνω, η εκκαθάριση των δι- 
καιωμάτωντου ΟΛΠ και η τακτοποίηση των σχετικών προ¬ 
καταβολών, οι φάκελοι επιστρέφονται στο Τμήμα Αζητή¬ 
των. 

Όσοι από τους φακέλους αυτούς δεν παρουσιάζουν 
υπόλοιπο, στέλνονται στη Διεύθυνση Ελέγχου, για να γί¬ 
νει ο έλεγχος που επιβάλλεται. Οι υπόλοιποι παραμένουν 
στο Τμήμα Αζητήτων για την περίπτωση που ο ενδιαφε¬ 
ρόμενος ήθελε υποβάλει αίτηση για την απόδοση του εκ- 


πλειστηριάσματος που απόμεινε, σύμφωνα με τις παρα¬ 
γράφους 5 και 6 του επόμενου άρθρου. 

Άρθρο 12 

Ενέργειες κυρίου του εμπορεύματος 

1. Ο κύριος του εμπορεύματος που εκποιήθηκε ως αζή- 
τητο, δικαιούται να ζητήσει την παραλαβή αυτού και μετά 
απάτην, κατά το άρθρο 9, κοινοποίηση της κατακύρωσης 
στον τελευταίο πλειοδότη, με τη συνδρομή των παρακά¬ 
τω προϋποθέσεων: 

α. Να προσκομίσει τους τίτλους κυριότητας. 

β. Να εξοφλήσει όλα τα δικαιώματα που οφείλονται 
στον ΟΛΠ, μαζί και τη δαπάνη για τη δημοσίευση των σχε¬ 
τικών διακηρύξεων και 

γ. Να μην έχει καταβληθεί ολόκληρο το εκπλειστηρία- 
σμα από τον τελευταίο πλειοδότη. 

Αν υπάρχουν οι προϋποθέσεις αυτές, η διαδικασία της 
δημοπρασίας ατονεί από μόνη της, χωρίς κανένα δικαίω¬ 
μα για αποζημίωση αυτού που έγινε η κατακύρωση, η δε 
προκαταβολή που είχε κάνει του επιστρέφεται. 

2. Το παραπάνω δικαίωμα του κυρίου του εμπορεύμα¬ 
τος αποκλείεται, αν ο τελευταίος πλειοδότης έχει κατα¬ 
βάλει ολόκληρο το ποσό του εκπλειστηριάσματος, πριν 
από την υποβολή της δικής του αίτησης. 

3. Η βεβαίωση αζητήτου εμπορεύματος του ίδιου πρω¬ 
τοκόλλου σε Τελωνειακό Παραστατικό, που καταθέτει ο 
κύριος του εμπορεύματος, δεν μπορεί να γίνει τμηματικά, 
εκτός αν αναφέρονται περισσότεροι από ένας παραλή¬ 
πτες στην ίδια φορτωτική. 

Μπορεί όμως, να γίνει βεβαίωση αζητήτου εμπορεύμα¬ 
τος του ίδιου πρωτοκόλλου σε περισσότερα από ένα Τε¬ 
λωνειακό παραστατικά, που καταθέτει ο κύριος του εμπο¬ 
ρεύματος, εφόσον η βεβαίωση αυτή γίνεται συγχρόνως 
για το σύνολο των εμπορευμάτων του ίδιου πρωτοκόλ¬ 
λου. 

4. Ο περιορισμός του πρώτου εδαφίου της προηγούμε¬ 
νης παραγράφου εφαρμόζεται και στα αζήτητα εμπορεύ¬ 
ματα που εκποιήθηκαν. 

5. Αν μέσα σε ένα (1) χρόνο από την ημερομηνία που έγι¬ 
νε η δημοπρασία, ο κύριος του εμπορεύματος που κηρύ¬ 
χθηκε αζήτητο και εκποιήθηκε, υποβάλει σχετική αίτηση 
και φέρει τίτλους που αποδεικνύουν πλήρως την κυριότη- 
τάτου, η αρμόδια Διεύθυνση, εισηγείται στο αρμόδιο όρ¬ 
γανο Διοίκησης του ΟΛΠ να λάβει απόφαση για να απο¬ 
δοθεί το ποσό του εκπλειστηριάσματος που απέμεινε. 

6. Ανπεράσειη πιο πάνω προθεσμία, χωρίς ο κύριοςτου 
εμπορεύματος που εκποιήθηκε να υποβάλει αίτηση, μαζί 
και τους τίτλους κυριότητας, με την οποία θα ζητά την 
απόδοση του ποσού που απέμεινε από το εκπλειστηρία- 
σμα, τούτο περιέρχεται στον ΟΛΠ, ως απρόβλεπτο έσο¬ 
δο. 

7. Οι διατάξεις της παραγρ. 5 δεν έχουν εφαρμογή στα 
εμπορεύματα που εγκαταλείπονται. 

Άρθρο 13 

Εμπορεύματα που δεν εκποιούνται 

1. Αζήτητα εμπορεύματα που δεν έγινε δυνατή η εκποί¬ 
ησή τους, σύμφωνα με τις διατάξεις του άρθρου 48 πα- 
ραγρ.4του Εθνικού Τελωνειακού Κώδικα (Ν.2960/2001), 
θεωρούνται ως εγκαταλελειμμένα και περιέρχονται στην 
κυριότητα του Δημοσίου. 

2. Όσα από τα παραπάνω εμπορεύματα, είναι προδή- 

λως χωρίς εμπορική αξία, ή αυτή είναι μηδαμινή, ή έπαθαν 
βλάβη ώστε να καταστούν άχρηστα και να μην μπορεί να 
διατεθούν για την κάλυψη αναγκών στις Δημόσιες Υπη¬ 
ρεσίες ή τα φιλανθρωπικά Ιδρύματα κλπ καταστρέφονται 
σύμφωνα με την εγκριτική Απόφαση τήρησης της λογι¬ 
στικής Αποθήκης. 

3. Ειδικά, όταν πρόκειται για βρώσιμαείδη, αποφαίνεται 
για το αν είναι κατάλληλα ή όχι για χρησιμοποίηση, η αρ¬ 
μόδια Δημόσια Υπηρεσία, οπότε εφαρμόζονται οι διατά¬ 
ξεις της προηγούμενης παραγράφου. 

Άρθρο 14 

Εμπορεύματα που εγκαταλείπονται 

1.0 κύριος οποιουδήποτε εμπορεύματος μπορεί να δη¬ 
λώσει εγγράφως ότι τα εγκαταλείπει με σύγχρονη κατά¬ 
θεση στον ΟΛΠ των σχετικών τίτλων κυριότητας (διατα¬ 
κτική, δελτίο αποθήκευσης κλπ). Στην περίπτωση αυτή το 
εμπόρευμα κηρύσσεται αζήτητο και πριν περάσουν οι νό¬ 
μιμες προθεσμίες, εκποιείται δε, σύμφωνα με τις διατά¬ 
ξεις του Κανονισμού αυτού. 

2. Ο κύριος που εγκαταλείπει το εμπόρευμά του κατά 
την προηγούμενη παράγραφο, οφείλει να καταβάλει τα 
δικαιώματα του ΟΛΠ για το μέχριτης ημέρας της εγκατά¬ 
λειψης χρονικό διάστημα. 

Ακολουθεί η εκποίηση του εμπορεύματος και αν από το 
εκπλειστηρίασμα, μετά την αφαίρεση όλων των δικαιω¬ 
μάτων και εξόδων του ΟΛΠ, παραμένει υπόλοιπο, τούτο 
επιστρέφεται στον κύριο του εμπορεύματος. 

3. Αντο εμπόρευμα που εγκαταλείπεται, ή μέρος αυτού, 
αποτελείται από βρώσιμα ή άλλα είδη, που υπάρχει κίν¬ 
δυνος αλλοίωσής τους, ο κύριος αυτού, πρέπει να κατα¬ 
θέσει στον ΟΛΠ σχετικό Πιστοποιητικό Δημόσιας Υπηρε¬ 
σίας και να αναφέρει στη γραπτή αίτησή του τα αίτια της 
εγκατάλειψης του εμπορεύματος, η δε αρμόδια Υπηρε¬ 
σία του ΟΛΠ να προβεί στην άμεση εκποίησή του. 

4. Αν η αρμόδια Υπηρεσία της παραγρ. 3 του παραπάνω 
άρθρου 13 κρίνει ότι τα εμπορεύματα που εγκαταλείφθη- 
καν, ή μέρος αυτών, είναι ακατάλληλα για βρώση ή επι¬ 
κίνδυνα στη δημόσια υγεία, διατάσσεται η καταστροφή 
τους, ο δε κύριος αυτών οφείλει να καταβάλει στον ΟΛΠ 
τα έξοδα καταστροφής. 

Άρθρο 15 

Εμπορευματοκιβώτια - Ρυμουλκούμενα οχήματα 

1. Έμφορτα εμπορευματοκιβώτια και κάθε μορφής ρυ¬ 
μουλκούμενα οχήματα που μεταφέρουν εμπορεύματα, 
μέσα σε τρεις (3) μήνες το αργότερο από την εκφόρτωσή 
τους, με τη φροντίδα του αρμόδιου Πρακτορείου, αδειά¬ 
ζονται και το περιεχόμενό τους παραδίδεται στις αποθή¬ 
κες του ΟΛΠ ΑΕ σύμφωνα με όσα ισχύουν. 

2. Σε περίπτωση που ο πράκτορας ή ο νόμιμος εκπρό¬ 
σωπός του αρνηθεί ή δεν προσέλθει, αν και κλήθηκε νόμι¬ 
μα, η εκκένωση και η εισαγωγή των εμπορευμάτων στις 
αποθήκες, γίνεται με την παρουσία του Προϊσταμένου 
του αρμοδίου Τμήματος και του διαχειριστή της αποθή¬ 
κης που τα παραλαμβάνει, οι οποίοι υπογράφουν τα σχε¬ 
τικά παραστατικά παραλαβής και παράδοσης των εμπο¬ 
ρευμάτων. 

Τα εμπορεύματα αυτά, όπως και τα εμπορευματοκιβώ¬ 
τια που εκκενώθηκαν κηρύσσονται αζήτητα, μετά τη συ¬ 
μπλήρωση τριών (3) μηνών απάτην εκφόρτωσή τους σύμ¬ 
φωνα με τις διατάξεις του Κανονισμού αυτού. 


3. Κατ’ εξαίρεση δεν εκκενούνται εμπορευματοκιβώτια 
τα οποία, σύμφωνα με το δηλωτικό, περιέχουν εμπορεύ¬ 
ματα που υπόκεινται σε αλλοίωση ή καθίστανται επικίν¬ 
δυνα προς ανάλωση ή δεν δίδεται άδεια εισαγωγής τους 
στην Επικράτεια από τις αρμόδιες αρχές ή είναι άνευ 
εμπορικής αξίας ή ασυσκεύαστα ή χύδην ή σε κατάψυξη. 

Μετά την πάροδο τριμήνου από την εκφόρτωσή τους ή 
πριν την παρέλευση τριμήνου εφόσον ζητηθεί από το 
πρακτορείο ή τον παραλήπτη, κατόπιν έγγραφης γνωμο¬ 
δότησης επιτροπής, που συγκροτείται από τον αρμόδιο 
Διευθυντή και αποτελείται από τον προϊστάμενο του δια¬ 
χειριστικού τμήματος της Δ/νσης ΣΕΜΠΟ ή τον αντίστοι¬ 
χο της Δ/νσης Ελ. Ζώνης, έναν εκπρόσωπο του Τελωνεί¬ 
ου όπου απαιτείται και εκπρόσωπο του πρακτορείου, κα¬ 
λείται εγγράφως το πρακτορείο ή ο παραλήπτης να 
παραλάβουν έμφορτα τα προς καταστροφή εμπορευμα¬ 
τοκιβώτια. Η έλλειψη παρουσίας εκπροσώπου του πρα¬ 
κτορείου, εφόσον νομοτύπως κληθεί, δεν αποτελεί κώλυ¬ 
μα για την ολοκλήρωση της διαδικασίας καταστροφής. 

Κάθε έμφορτο προς καταστροφή εμπορευματοκιβώτιο 
επιβαρύνεται με τα αναλογούντα αποθηκευτικά δικαιώ¬ 
ματα κενού εμπορευματοκιβωτίου για χρονικό διάστημα 
όχι μεγαλύτερο του ενός (1) μηνός. 

Σε περίπτωση που το πρακτορείο δεν προβεί εντός 20 
ημερών απάτην έγγραφη ειδοποίησή του στην παραλαβή 
του προς καταστροφή εμπορευματοκιβωτίου, ο ΟΛΠ 
ενεργεί για την καταστροφή του περιεχομένου του και το 
πρακτορείο επιβαρύνεται με αποθηκευτικά δικαιώματα 
κενού εμπορευματοκιβωτίου για χρονικό διάστημα δύο 
(2) μηνών, τα έξοδα καταστροφής και τα λοιπά δικαιώμα¬ 
τα. 

4. Το άρθρο αυτό έχει ανάλογη εφαρμογή στα αυτοκί¬ 
νητα και λοιπά τροχοφόρα με τα οποία μεταφέρονται 
εμπορεύματα ή άλλα πράγματα στους αποθηκευτικούς 
χώρους του ΟΛΠ ΑΕ. 

Άρθρο 16 

Πλεονάσματα αποθήκης 

Εμπορεύματα που βρέθηκαν στους αποθηκευτικούς 
χώρους του ΟΛΠ ΑΕ , για τα οποία, παρά την προσεκτική 
έρευνα, δεν έγινε δυνατό να προσδιορισθεί το μεταφορι¬ 
κό μέσο με το οποίο κομίστηκαν (πλεονάσματα αποθή¬ 
κης), κηρύσσονται αζήτητα και εκποιούνται, σύμφωνα με 
τις διατάξεις του Κανονισμού αυτού. 

Άρθρο 17 

Παράδοση εγχώριων προϊόντων ή 
εμπορευμάτων εσωτερικού στα Τελωνεία 

1. Εγχώρια προϊόντα που προορίζονται για εξαγωγή 
στο εξωτερικό ή εμπορεύματα προέλευσης ή προορι¬ 
σμού εσωτερικού, αν δεν παραληφθούν μέσα σε δύο (2) 
μήνες από την ημέρα που μπήκαν στους αποθηκευτικούς 
χώρους του ΟΛΠ, δεν κηρύσσονται αζήτητα, αλλά παρα- 
δίδονται, με τη φροντίδα του αρμόδιου διαχειριστή, με 
Πρωτόκολλο παράδοσης και παραλαβής, στην αρμόδια 
Τελωνειακή Αρχή. 

2. Το παραπάνω Πρωτόκολλο αποτελεί απόδειξη για 
την παράδοση των ειδών που αναφέρονται σ’ αυτό και 
έτσι ο ΟΛΠ απαλλάσσεται από κάθε ευθύνη για τη διαφύ¬ 
λαξή τους, μετά τη σύνταξη και υπογραφή του Πρωτο¬ 
κόλλου. 

3. Τα δικαιώματα του ΟΛΠ για τα ελεύθερα εμπορεύμα- 

τα, που κατά τα ανωτέρω παραδίδονται στην Τελωνειακή 
Αρχή, η οποία θα τα κηρύξει αζήτητα, βεβαιώνονται σε 
σχετικά Πρωτόκολλα παραλαβής και παράδοσης μεταξύ 
των δύο Υπηρεσιών και εισπράττονται, για λογαριασμό 
του ΟΛΠ, από το εκπλειστηρίασμαή απότον κύριο αυτών, 
στην περίπτωση που ήθελε εμφανισθεί πριν από την κα- 
τακύρωση της δημοπρασίας, με τη φροντίδα της Τελω- 
νειακής Υπηρεσίας, καταθέτονται δε στο Ταμείο του 
ΟΛΠ. 

4. Σε περίπτωση άρνησης της αρμόδιας Τελωνειακής 
Αρχής να παραλάβει, για οποιοδήποτε λόγο, τα εμπορεύ¬ 
ματα αυτά για την περαιτέρω διαχείρισή τους, τότε κη¬ 
ρύσσονται αζήτητα και εκποιούνται κατάτις διατάξεις του 
παρόντος Κανονισμού. 

5. Αζήτητα ελεύθερα εμπορεύματα που δεν έγινε δυνα¬ 
τή η εκποίησή τους σε σειρά δημοπρασιών, μπορούν να 
διατεθούν, με απόφαση του αρμόδιου οργάνου Διοίκη¬ 
σης του ΟΛΠ, για την κάλυψη αναγκών στις Δημόσιες 
Υπηρεσίες ή τα φιλανθρωπικά ιδρύματα κλπ. 

Όσα από τα παραπάνω εμπορεύματα είναι προδήλως 
χωρίς εμπορική αξία, ή αυτή είναι μηδαμινή, ή έπαθαν 
βλάβη ώστε να καταστούν άχρηστα και να μη μπορούν να 
διατεθούν για την κάλυψη των αναγκών αυτών, κατα- 
στρέφονται με απόφαση του Διευθύνοντος Συμβούλου 
από τριμελή Επιτροπή που αποτελείται από τον Επόπτη 
Αποθηκών, τον Διαχειριστή της οικείας Διαχείρισης και 
ένα Διοικητικό υπάλληλο, ή διαθέτονται με απόφαση του 
Οργάνου Διοίκησης μετά από πρόταση της αρμόδιας Δι¬ 
εύθυνσης. 

Άρθρο 18 

Μεταβίβαση κυριότητας αζητήτου που εκποιήθηκε 

Μετά την πλήρη εξόφληση του εκπλειστηριάσματος 
μπορεί να γίνει μεταβίβαση της κυριότητας του αζητήτου 
εμπορεύματος που εκποιήθηκε, με αίτηση του πλειοδότη 
που συνοδεύεται με επίσημο σχετικό Τιμολόγιο. 

Άρθρο 19 
Έναρξη ισχύος 

Η ισχύς του Κανονισμού αυτού αρχίζει μετά τη δημοσί¬ 
ευσή του στην Εφημερίδα της Κυβερνήσεως, οπότε κα- 
ταργείται ο προηγούμενος Κανονισμός Αζητήτων Εμπο¬ 
ρευμάτων Ελεύθερης Ζώνης Πειραιά, που είχε εγκριθεί 


με την αριθ. 45065/84/14.7.1984 Απόφαση ΥΕΝ (ΦΕΚ 
617/5.9.1984 τ.Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από τη δημοσίευσή της." 

Πειραιάς, 31 Μαρτίου 2004 

Ο Διευθύνων Σύμβουλος 
ΝΙΚΟΣ ΓΙΑΝΝΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην υπ’ αριθμ. 48490/30.6.2004 Απόφαση του Υπουρ¬ 
γού Αγροτικής Ανάπτυξης κα Τροφίμων, που δημοσιεύ- 
θηκε στο ΦΕΚ 1087/τ.Β'/19.7.2004, στην σελίδα 13722 γί¬ 
νεται η εξής διόρθωση σφάλματος στην σελίδα 13722 στο 
Κεφάλαιο Β' στην πρώτη παράγραφο. 

Από το εσφαλμένο: 

«Για τους υπαλλήλους της Δ/νσης Σχεδιασμού Εγγ/κών 
Έργων και Δ/νση Εγγειοβελτιωτικών Έργων και Μηχ. 
Εξοπλισμού, της Γ εν. Δ/νσης Εγγειοβ/κών Έργων και Γ ε- 
ωργικών Διαρθρώσεων, που θα απασχοληθούν με την 
ολοκλήρωση του προγράμματος εκτέλεσης συντήρηση 
αξιοποίηση των εγγειοβελτιωτικών έργων και την απορ¬ 
ρόφηση των πιστώσεων που έχουν διατεθεί για την εκτέ¬ 
λεση έργων που το μεγαλύτερο μέρος τους χρηματοδο¬ 
τείται από διεθνείς οργανισμούς.». 

Στο ορθό: 

«Γιατους υπαλλήλους της Δ/νσης Σχεδιασμού Εγγ/κών 
Έργων και Αξιοπ. Ε/Υ Πόρων, της Δ/νσης Τεχνικών Μελε¬ 
τών και Κατασκευών, της Δ/νσης Αξιοποίησης Εγγ/κών 
Έργων και Μηχ. Εξοπλισμού και της Δ/νσης Γεωλογίας - 
Υδρολογίας, της Γ εν. Δ/νσης Εγγειοβ/κών Έργων και Γ ε- 
ωργικών Διαρθρώσεων, που θα απασχοληθούν με την 
ολοκλήρωση του προγράμματος εκτέλεσης συντήρηση 
αξιοποίηση των εγγειοβελτιωτικών έργων και την απορ¬ 
ρόφηση των πιστώσεων που έχουν διατεθεί για την εκτέ¬ 
λεση έργων που το μεγαλύτερο μέρος τους χρηματοδο¬ 
τείται από διεθνείς οργανισμούς». 

(Από το Υπουργείο Αγροτικής 
Ανάπτυξης και Τροφίμων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




